Maria Teresa Pinna Catte

At traballadu comente dotzente de inglesu in s'Istitutu Tècnicu de Nùgoro. In s'ìnteri de s'esperièntzia de traballu sua, at iscobertu s'importu chi sa lìngua sarda tenet pro is istudiantes comente lìngua mama. Custa iscoberta dd'at fata essire una sustentadora cumbinta de sa netzessidade de s'imparu de su sardu a is pipios in s'iscola. Pro portare a in antis custu intentu at conduidu progetos medas.

Dae s'esperièntzia de imparu de su sardu a is pipios, impreende a fitianu su pròpiu mètodu de immersione de is limbas istrangias, e a pustis de tres annos de traballu, in su 2003 est nàschidu unu libru illustradu de impreare comente aina didàtica, Su sardu jocande, imprentadu dae Condaghes e iscritu in s'incumentzu in sa variedade nugoresa e a pustis fintzas in campidanesu e logudoresu. Su libru est pensadu fintzas pro preparare is istudiantes a una variedade unificada/mesana de su sardu pro s'impreu giurìdicu-amministrativu, de acostare a sa faeddada e a sa grafia locale.

A custa variedade at contribuidu issa etotu, pighende parte a sa cummissione chi at formuladu sa proposta de sa Limba Sarda Comuna de su 2006.

De ideales sotzialistas, s'est impinnada pro s'amparu de is deretos umanos e in favore de caminos de inserimentu sotziale nou pro is cundennados a presone.

Est istada cojuada cun Peppino Catte (1916 - 1975), abogadu, cussigeri regionale, assessore e responsàbile, in pari cun àteros, de sa riforma agrària.

 Òperas 

 Libros 













 Podcast 

 Maria Teresa Pinna Catte, Biazu a Roma  
 Maria Teresa Pinna Catte, Sa mariposa e s’arcu ‘e chelu  
 Maria Teresa Pinna Catte, Tene-Tene  
 Maria Teresa Pinna Catte, Su pizzinnu chi si fit perdiu  
 Maria Teresa Pinna Catte, S’elicheddu e su focu  
 Maria Teresa Pinna Catte, Annesa  
 Maria Teresa Pinna Catte, Brullas, favulas e ficu sicca  
 Maria Teresa Pinna Catte, Su pizzinnu chi non cheriat creschere  
 Maria Teresa Pinna Catte, Su fantuzzu  
 Maria Teresa Pinna Catte, Su puzone de sa bona sorte  
 Maria Teresa Pinna Catte, Sas paragulas mazicas  
 Maria Teresa Pinna Catte, Sa lande mazica  

 Riferimentos 

 Ligàmenes esternos 



Categoria:Limbistas
Categoria:Insegnantes
Categoria:Limba sarda
Categoria:Iscritores sardos
Categoria:Iscrittores feminas
Categoria:Iscrittores de literadura infantile
Categoria:Sardos